REGLAMENT SOBRE ELS TREBALLS FINAL DE GRAU I FINAL DE MÀSTER PER ALS ESTUDIS IMPARTITS EN LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49694)
  + [Valencià](/va/acuerdo/49214)






Selector de idioma

Leer

* [Español](/es/acuerdo/49111)
* [Valencià](/va/acuerdo/49434)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT SOBRE ELS TREBALLS FINAL DE GRAU I FINAL DE MÀSTER PER ALS ESTUDIS IMPARTITS EN LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================================================================================

Secretaria General

Butlletí Oficial Universitat d'Alacant





REGLAMENT SOBRE ELS TREBALLS FINAL DE GRAU I FINAL DE MÀSTER PER ALS ESTUDIS IMPARTITS EN LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT

Data d'aprovació
:   29/02/2024

Data de publicació
:   01/03/2024

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/49723)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49801)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49308)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT SOBRE ELS TREBALLS FINAL DE GRAU I FINAL DE MÀSTER PER ALS ESTUDIS IMPARTITS EN LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT&url=https://www.boua.ua.es/va/acuerdo/49989)

**Títol:** REGLAMENT SOBRE ELS TREBALLS FINAL DE GRAU I FINAL DE MÀSTER PER ALS ESTUDIS IMPARTITS EN LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de febrer de 2024

Aprovat per unanimitat pel Consell de Govern de la Universitat d'Alacant en la sessió ordinària del dia 29 de febrer de 2024.

REGLAMENT SOBRE ELS TREBALLS FINAL DE GRAU I FINAL DE MÀSTER PER ALS ESTUDIS IMPARTITS EN LA FACULTAT DE CIÈNCIES ECONÒMIQUES I EMPRESARIALS DE LA UNIVERSITAT D'ALACANT

La normativa sobre els Treballs de Final de Grau (TFG) i Treballs Final de Màster (TFM) de la Universitat d'Alacant va ser aprovada pel Consell de Govern el 30 d'octubre de 2012 (BOUA 31 d'octubre), i modificada posteriorment per acord del Consell de Govern de 29 de novembre de 2017 (BOUA 30 de novembre).

El RD 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat, regula en els articles 14.6 i 17.4 que els TFG i TFM, respectivament, hauran de ser defensats en un acte públic, seguint la normativa que a aquest efecte establisca el centre o, si escau, la universitat. Per això, la Universitat d'Alacant ha modificat la normativa sobre els TFG i TFM per a adaptar-la a les novetats introduïdes pel RD 822/2021, i és aprovada la modificació en la sessió ordinària del Consell de Govern del dia 29 de juny de 2023 i publicada en el BOUA 30 de juny de 2023.

La normativa aprovada per la Universitat és d'aplicació general als estudis de grau i màster impartits en aquesta. Aquest caràcter universal es plasma de manera específica en l'article 1.3 i en la disposició transitòria, que estableixen que cada centre haurà de desenvolupar la normativa per a adequar-la a les característiques pròpies de cadascun dels títols de grau i màster que s'impartisquen i als requisits establits en les memòries de verificació d'aquests.

En compliment del que disposa l'article esmentat, aquest reglament suposa un marc general per a tots els TFG/TFM de la Facultat de Ciències Econòmiques i Empresarials de la Universitat d'Alacant.

Article 1. Objecte i àmbit d'aplicació

1. Aquest reglament té per objecte adequar la normativa de TFG i TFM de la Universitat d'Alacant a les característiques pròpies dels TFG i TFM dels estudis de grau i màster de la Facultat de Ciències Econòmiques i Empresarials.

2. En el cas dels títols de grau i màster interuniversitaris, aquesta normativa només serà aplicable a l'alumnat matriculat en la Facultat de Ciències Econòmiques i Empresarials de la Universitat d'Alacant.

3. Aquest reglament té caràcter general per a les diferents titulacions impartides en la Facultat de Ciències Econòmiques i Empresarials, i pot ser desenvolupat en funció de les característiques pròpies de cadascun dels títols de grau o màster que s'impartisquen en la Facultat i als requisits establits en les memòries de verificació d'aquests.

Article 2. Característiques del TFG/TFM

1. El TFG/TFM serà un treball original, autònom i personal, l'elaboració del qual serà individual, i que cada estudiant farà sota l'orientació d'un tutor o tutora, que permetrà a l'alumnat mostrar de forma integrada els continguts formatius rebuts i les competències adquirides associades al títol de grau o màster universitari. Excepcionalment, quan la matèria triada així ho aconselle, es podran proposar treballs coordinats en una mateixa línia.

2. El TFG/TFM podrà preveure diferents modalitats, tant experimentals com acadèmiques en tots els seus vessants, segons els diferents aspectes relacionats amb el títol, i segons l'orientació professional/investigadora/acadèmica en el cas del màster.

3. La càrrega de treball associada al TFG/TFM, relativa a l'alumnat, es correspondrà amb els crèdits ECTS que atorgue el pla d'estudis.

4. La realització del TFG/TFM podrà preveure, d'acord amb el que estableix el pla d'estudis, l'assistència a seminaris o un altre tipus d'activitats presencials que es consideren d'interès per a la realització d'aquest treball.

5. El TFG/TFM haurà de fer-se d'acord amb les normes bàsiques d'estil, extensió i estructura que determine la Comissió de TFG/TFM, que es publicaran en la Guia Docent de l'assignatura.

6. El TFG/TFM podrà ser publicat en el Repositori Institucional de la Universitat d'Alacant (RUA) amb el consentiment exprés de l'alumne o l'alumna i del tutor o la tutora.

7. El TFG/TFM està protegit per la Llei de Propietat Intel·lectual.

Article 3.- Tutorització acadèmica dels TFG/TFM

1. Tots els TFG/TFM seran realitzats sota la supervisió d'una tutora o tutor acadèmic. Excepcionalment, ateses les característiques del TFG/TFM, es podrà autoritzar la cotutela.

2. La labor de la tutora o el tutor consistirà a orientar, assessorar i planificar les activitats de l'alumnat, fer un seguiment de les activitats durant el període de duració del treball que cal desenvolupar, i col·laborar en tot allò que permeta una bona consecució d'aquest. Una vegada finalitzat el TFG/TFM, elaborarà un informe sobre el treball tutelat per a ser elevat al tribunal o professorat avaluador corresponent.

3. En els TFG/TFM realitzats en institucions o empreses externes a la Universitat d'Alacant, hi haurà la figura d'un cotutora o cotutor pertanyent a la institució o l'empresa. En aquests casos, la tutora o tutor acadèmic compartirà les tasques de direcció i orientació de l'estudiant, i serà responsabilitat de la tutora o el tutor acadèmic facilitar la gestió.

4. El departament al qual estiga adscrita o adscrit la tutora o el tutor acadèmic serà responsable de la substitució d'aquest, temporalment o permanent, quan hi haja supòsits de baixa prolongada o es produïra la finalització de la relació contractual amb la Universitat d'Alacant.

Article 4.- Comissió de TFG/TFM

1.   Per a cada titulació es constituirà una Comissió de TFG/TFM que, per defecte, serà la comissió acadèmica de titulació de grau o màster. En qualsevol cas, estarà formada almenys per tres docents de la titulació i serà presidida pel coordinador o la coordinadora d'aquesta.

2. La comissió de TFG/TFM coordinarà i supervisarà tot el procés de realització del TFG/TFM i vetlarà per la qualitat i el nivell d'exigència que han de reunir aquests treballs.

Article 5.- Matrícula dels TFG/TFM

1. La matrícula del TFG/TFM es formalitzarà en els períodes aprovats per a aquesta finalitat pel Consell de Govern de la Universitat d'Alacant.

2. Només podrà matricular-se de l'assignatura TFG/TFM l'alumnat que complisca amb els requisits establits en el pla d'estudis.

Article 6-. Procediment per a la gestió acadèmic-administrativa dels TFG/TFM

1. La gestió academicoadministrativa dels TFG/TFM es farà mitjançant l'eina digital establida per la Universitat d'Alacant per a la gestió dels TFG/TFM. En qualsevol cas, s'hauran de complir les prescripcions contingudes en els articles que segueixen.

Article 7.- Propostes de línies de treball pels departaments

1. La docència de l'assignatura TFG/TFM s'assignarà, almenys, a tots els departaments que impartisquen docència en assignatures bàsiques o obligatòries del títol. La comissió acadèmica de la titulació, amb el vistiplau de la Junta de la Facultat, podrà proposar, addicionalment, la inclusió d'altres departaments.

2. La Facultat farà, amb anterioritat a l'inici del període ordinari de matrícula, l'encàrrec docent de propostes de TFG/TFM als departaments per al curs següent, tenint en compte la previsió del nombre d'estudiants matriculats en l'assignatura.

3. La distribució de les propostes entre els departaments responsables de l'assignatura del TFG/TFM es farà en funció del percentatge dels crèdits de les assignatures adscrites a cada departament en el pla d'estudis corresponent i amb una ponderació de l'optativitat en relació a la seua oferta.

4. Els departaments que impartisquen docència en l'assignatura TFG/TFM tenen l'obligació d'oferir propostes per a la realització dels TFG/TFM, de manera que quede plenament coberta la docència de l'alumnat matriculat en l'assignatura TFG/TFM. En les propostes s'inclourà la línia de treball que cal seguir, els objectius del TFG/TFM, el professorat responsable de la tutorització, el nombre d'estudiants màxim que poden ser assignats i, si escau, recomanacions per a l'alumnat.

5. Les propostes seran presentades pels departaments a la Comissió de TFG/TFM d'acord amb el calendari establit pel centre i aprovat per la Junta de Facultat.

6. Igualment, en el termini establit per la Facultat, cada estudiant podrà proposar un tema propi. Per a això, formularà una sol·licitud que presentarà davant un dels departaments responsables de l'assignatura TFG/TFM, que decidirà si avala la proposta i la integra en l'oferta de la qual es fa responsable. En el supòsit que el departament rebutge la proposta realitzada, haurà de notificar-se aquesta circumstància a l'alumnat, i s'hi indicaran els motius de la no acceptació. En cas de ser acceptada la proposta, el departament l'elevarà a la Comissió de TFG/TFM per a la seua aprovació, si escau.

7. La Comissió de TFG/TFM, d'acord amb els terminis establits per la Junta de Facultat, i amb anterioritat al semestre en el qual s'impartisca l'assignatura TFG/TFM, aprovarà i farà públic en l'eina establida per a la gestió dels TFG/TFM, un llistat amb les línies de treball a què l'alumnat pot optar per a la realització del TFG/TFM, el personal docent responsable de la tutela, el nombre d'estudiants que poden triar-les, i els criteris d'assignació.

8. Quan el TFG/TFM haja de fer-se en una empresa o institució externa a la Universitat d'Alacant, es farà constar adjuntant un informe del possible cotutor o cotutora en què manifeste l'interès pel projecte presentat.

Article 8.- Elecció i assignació de línies de treball

1. En els terminis establits per la Junta de Facultat, l'alumnat matriculat en l'assignatura TFG/TFM haurà de sol·licitar les línies de treball, i indicar l'ordre de preferència de totes les línies oferides pels departaments.

2. L'alumnat que no formalitze dins del termini i en la forma corresponent la sol·licitud a la qual fa referència l'apartat 1 serà assignat a una de les propostes que queden vacants.

3. Finalitzat el termini de presentació de sol·licituds per part dels estudiants, la Comissió de TFG/TFM assignarà a cada estudiant una línia de treball, d'acord amb l'ordre de preferència indicada en la sol·licitud. En cas que hi haja més sol·licituds que places disponibles per a una línia de treball, l'assignació es farà tenint en compte la nota mitjana de l'expedient acadèmic de l'alumnat sol·licitant.

4. La Comissió de TFG/TFM farà pública la relació provisional de cada estudiant amb la línia de treball acadèmic assignat, en el termini habilitat per a això. Així mateix, establirà el procediment per a la seua comunicació i un període de reclamacions de 5 dies hàbils des d'aquesta publicació.

5. Una vegada finalitzat el període de reclamacions, la Comissió de TFG/TFM resoldrà i farà pública la relació definitiva d'assignacions en un termini màxim de 7 dies hàbils.

6. Una vegada publicada la relació definitiva d'assignacions, no es reassignaran treballs excepte en casos excepcionals i degudament justificats.

7. D'acord amb la resolució definitiva, els departaments duran a terme la designació del professorat encarregat de tutoritzar l'alumnat.

8. Qualsevol modificació posterior durant el curs acadèmic haurà de ser de comú acord entre l'alumnat i el professorat afectat, i haurà de comptar amb l'autorització de la Comissió de TFG/TFM.

9. Amb l'objectiu d'incentivar i facilitar la mobilitat de l'alumnat que participe en un programa de mobilitat i opte per matricular-se de l'assignatura de TFG/TFM, no serà exigible la presència física de l'estudiant en qualsevol sessió d'orientació per part del tutor o tutora. Es permetrà la comunicació a distància entre tutor o tutora i estudiant a través de les eines adequades per a això i acordades per totes dues parts. Tampoc serà exigible la presència física de l'estudiant en l'acte de defensa del TFG/TFM sempre que s'acredite adequadament que la data de defensa coincideix amb l'estada de mobilitat. En aquests casos, l'acte de defensa es podrà fer a distància i de manera síncrona mitjançant les aplicacions per a videoconferència disponibles a la Universitat d'Alacant.

10. L'adjudicació de línia de TFG/TFM i tutora o tutor es prorrogarà al curs acadèmic següent, en el cas que l'estudiant no haja superat l'assignatura. L'alumnat que vulga canviar de línia de treball en el curs acadèmic següent podrà sol·licitar l'anul·lació d'assignació de línia, en el termini establit per la Facultat, que haurà de ser anterior al termini per a sol·licitar adscripció a línies de treball.

Article 9.- Lliurament dels TFG/TFM

1. La Facultat establirà i farà públic abans del començament del curs acadèmic un calendari de terminis de lliurament de TFG/TFM, establint una data límit de lliurament en cadascuna de les convocatòries oficials d'avaluació, d'acord amb el calendari acadèmic aprovat per la Universitat d'Alacant.

2.El lliurament del TFG/TFM es farà a través de l'eina digital establida per la Universitat per a la gestió dels TFG/TFM i haurà d'incloure la memòria del TFG/TFM i, si escau, altres documents que siguen establits en la guia docent de l'assignatura.

Article 10.- Tribunal o professorat avaluador dels TFG/TFM

1. Les guies docents de les assignatures de TFG/TFM arreplegaran la forma de defensa concreta en cadascuna d'aquestes, d'acord amb el que disposa la regulació vigent i la memòria verificada del títol.

2. Aquestes formes de defensa podran ser:

a.    Davant d'un tribunal.

b. Davant, com a mínim, d'un professor o professora que, preferentment, ha d'estar adscrit o adscrita al mateix àmbit de coneixement del tutor o tutora del TFG/TFM.

Amb caràcter general, en els TFM la defensa serà davant d'un tribunal.

3. El tribunal previst en l'apartat anterior estarà format per tres membres titulars i tres suplents que cal designar entre el professorat de la titulació corresponent i dels departaments responsables de la docència de l'assignatura TFG/TFM segons el pla d'estudis. Excepcionalment, podrà designar-se professorat d'altres títols o, fins i tot, personal col·laborador extern amb titulació universitària, encara que, en cap cas, més d'un per tribunal. En la composició dels tribunals hauran de seguir-se les disposicions vigents que recomanen la paritat entre homes i dones.

4. En cada tribunal actuarà de president o presidenta el membre de major categoria acadèmica i antiguitat en aquesta, i de secretari o secretària el membre de menor categoria acadèmica i antiguitat en aquesta.

5. El nombre de tribunals o professorat avaluador que els departaments hauran de constituir o designar per a cada titulació estarà determinat pel nombre d'estudiants matriculats i adscrits a les línies de treball que hagen oferit.

Article 11.- Defensa i avaluació dels TFG/TFM

1.La defensa del TFG/TFM es farà en un acte públic, que podrà ser presencial o en línia.

2. Les guies docents de les assignatures de TFG/TFM establiran els criteris d'avaluació, d'acord amb el que disposa el pla d'estudis de cada títol, i el procediment de defensa. Amb caràcter general, es valorarà el rigor acadèmic i formal del treball, la qualitat científica, la claredat expositiva, tant escrita com verbal, i la capacitat de debat i defensa argumental.

3. La Facultat donarà publicitat, a través de l'apartat oportú de la guia docent i amb l'antelació suficient, als actes de defensa de cada TFG/TFM, incloent-hi la següent informació: nom de l'estudiant, títol del treball, nom del tutor o tutora, titulació, data, hora i lloc de la defensa.

4. La data límit per a defensa dels TFG/TFM serà la que s'establisca en el calendari aprovat per Junta de Facultat per a cada curs acadèmic.

5. La qualificació final tant numèrica com qualitativa es farà d'acord amb els criteris establits per la normativa vigent, la memòria del títol i la guia docent de l'assignatura. En l'avaluació, es considerarà l'informe elaborat amb antelació pel tutor o tutora.

6. El plagi en l'assignatura TFG/TFM determinarà la qualificació de suspens en la convocatòria corresponent, sense perjudici de les mesures disciplinàries o d'altre tipus que pertocara.

7. La revisió de les qualificacions finals dels TFG/TFM es farà en primera instància davant del tribunal o professorat qualificador. En cas de discrepància amb el resultat d'aquesta, es podrà presentar una reclamació raonada davant de la Comissió de TFG/TFM i, de persistir-hi el desacord, davant de la Facultat, segons el que disposa en matèria de revisió de qualificacions el Reglament d'Avaluació dels Aprenentatges de la Universitat d'Alacant.

8. En cap cas, ni el tribunal, ni el professor o professora que avalue el TFG/TFM, tindrà potestat per a atorgar una matrícula d'honor, però podrà proposar mitjançant informe raonat aquesta qualificació. Una vegada finalitzada l'avaluació de tots els treballs d'aquesta assignatura, la Comissió de TFG/TFM es reunirà per a estudiar les propostes realitzades i, d'acord amb la normativa vigent en matèria de qualificacions, assignarà les matrícules d'honor que hi considere.

Disposició addicional

Qualsevol aspecte no previst en aquest reglament es regularà d'acord amb el que estableix la normativa sobre els TFG/TFM de la Universitat d'Alacant.

Disposició final

Aquest reglament entrarà en vigor a partir de l'endemà de la seua publicació en el BOUA, prèvia aprovació pel Consell de Govern de la Universitat d'Alacant.





[Carretera Sant Vicent del Raspeig s/n  
03314 Sant Vicent del Raspeig - Alacant  
 Tel. 45 100 9931 - Fax 54 918 8126](https://www.google.es/maps/@81.443051,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12015&trk=tyah&trkInfo=tarId%6M0726487280968%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)